cyanic-selkie/wikianc huggingface dataset:
Francisco Eusebio Kino
Francisco Eusebio Kino (Eusebius Franz Kühn) (født 10. august 1645 i Segno i Italia, død 15. mars 1711 i Magdalena (Magdalena de Kino Sonora) i Mexico) var en italiensk misjonær tilhørende jesuittordenen som virket i det sørøstlige Nord-Amerika. Han var også forsker og kartograf.
Liv og virke
Pater Kino fikk utdannelse i teologi, matematikk og astronomi på jesuittskoler i Italia og Tyskland. I 1681 ankom han til Ny-Spania (nå Mexico), og i 1682 utgav han et hefte i Mexico by som inneholdt hans observasjoner av kometen i Cádiz i Spania i 1680.
Senere reiste han som kartograf å utrede mulighetene for etablering av misjonsstasjoner i Baja California. Det meste av hans liv ble nå viet til den regionen som var kjent som Pimería Alta (nå den sydlige del av Arizona og det meste av den meksikanske delstaten Sonora). Kino tilbrakte nesten 30 år med å tegne kart, grunnlegge misjoner (som senere ble til landsbyer og byer), og introdusere landbruk og kvegavl blant indianerne.
Daniele Adani
Daniele Adani (født 10. juli 1974 i Correggio i Italia) er en italiensk tidligere fotballspiller. Han spilte sist som forsvar i fotballklubben Empoli FC.
Han har spilt fem kamper for.
LWL-Klinik Marsberg
LWL-Klinik Marsberg, tidligere kalt Westfälische Klinik Marsberg, er et psykiatrisk sykehus i Landskapsforbundet Westfalen-Lippe, som benyttes til psykoterapi, psykiatri og rehabilitering. Institusjonen går tilbake til Landeshospital Marsberg som ble grunnlagt i Marsberg i 1814. I 1816 skiftet den navn til Provinzial-Irrenanstalt Westfalen. I 1881 ble det opprettet en anstalt for barne- og ungdoms-psykiatri under benevnelsen St. Johannes Stift für Kinder- und Jugendpsychiatrie. Begge institusjonene ble i 1997 ble slått sammen til en institusjon.
Hasvik lufthavn
Hasvik lufthavn (IATA: HAA, ICAO: ENHK) er en regional lufthavn i Hasvik kommune i Finnmark. Flyplassen ligger to minutters kjøring fra Hasvik og 15 km fra kommunesenteret Breivikbotn på Sørøya. Den eies og drives av Avinor, og trafikkeres av Widerøe med Dash 8-100 og Q200-fly. I 2015 hadde lufthavnen 14 217 passasjerer, noe som gjør den til den tredje minst trafikkerte av Avinors lufthavner. Flyplassen har en asfaltert rullebane, som måler 1039 × 30 meter og har retningen 11–29.
Widerøe flyr hovedsakelig til Tromsø og Hammerfest. En gjennomgående reise til Oslo lufthavn, tar ca. tre timer.
Planleggingen av lufthavnen startet i 1972. Den skulle kunne brukes av flytaxi og ambulansefly, av typen Britten-Norman Islander. Flyplassen ble åpnet 17. mai 1973, og besto av en 421 meter lang gruslagt rullebane og en liten brakke som terminalbygg. I 1983 ble flyplassen utvidet med en lengre rullebane og et større terminalbygg, og det ble startet en flyrute Alta–Hasvik–Hammerfest med Norving. Widerøe overtok ruten i 1990 og begynte å bruke Twin Otter. Rullebanen ble asfaltert i 1995, noe som gjorde det mulig å lande med Dash 8-fly. Flyplassen ble overtatt av staten og Luftfartsverket (senere Avinor) 1. januar 1997.
Historie
Det første flyet som besøkte Hasvik, var et fly på tur til Svalbard, som måtte snu og nødlande i starten av 1970-årene. Flyet holdt på å gå tom for drivstoff og landet på ei slette rett ved Hasvik, samme sted som dagens rullebane ligger. Nødlandingen førte til at Norving i 1972 tok initiativ til å bygge en enkel flyplass i Hasvik. Selskapet håpet å kunne finansiere flyplassen sammen med kommunen, Rikstrygdeverket og lokallaget til Norges Røde Kors Hjelpekorps. I tillegg til at den skulle kunne brukes til flytaxi og ambulansefly, håpet lokalbefolkningen at byggingen ville være et første skritt mot å bli en del av den statlige byggingen av kortbaneflyplasser i Finnmark. Hasvik ble derimot ikke valgt som en av de opprinnelige kortbaneflyplassene.
Den opprinnelige flyplassen besto av en 421 meter lang gruslagt rullebane for å kunne lande ambulansefly, og en liten brakke som skulle fungere som terminal. Den ble finansiert gjennom privat andelstegning og ved støtte fra Rikstrygdeverket og A/S Norving. Flyplassen åpnet 17. mai 1973 og Norving startet en flytaxi-tjeneste ved hjelp av en Britten-Norman Islander med plass til åtte passasjerer. Tilskuddet på 3,5 millioner kroner ble utbetalt av staten i 1981. Dette ble supplert med midler fra Norving, Rikstrygdeverket, Kommunalbanken og lokale interesser.
I 1983 ble flyplassen utvidet til en standard linjetaxiflyplass med A/S Norving som operatør. Utvidelsen besto av en større terminal og kontrolltårn, samt en forlengelse av rullebanen, men grusdekket ble beholdt. Oppgraderingen kostet 5,8 millioner kroner. Etter utvidelsen fikk Norving starte en daglig flytaxi-rute til Hammerfest og Alta, og for første gang kunne Hasvik få avisene samme dag som de ble gitt ut. Flyene korresponderte med SAS' Oslo-rute fra Alta lufthavn.
Norving opererte på flyplassen fram til 1990, da trafikken ble overtatt av Widerøe, med Twin Otter. Samferdselsdepartementet annonserte i februar 1993 at de vurderte å overta eierskapet og driften av de norske kortbaneflyplassene gjennom Luftfartsverket. Sammen med Båtsfjord lufthavn og Vardø lufthavn, var Hasvik lufthavn en av tre kortbaneflyplasser i Finnmark med statlig subsidierte ruter som ikke fikk statlig driftstilskudd. I desember uttalte Widerøe at Hasvik lufthavn ikke oppfylte kravene for fremtidig drift, ettersom den manglet skikkelige landingsinstrumenter, og ikke hadde en asfaltrullebane. Widerøe uttalte at med innrulleringen av Dash 8 ville de ikke lenger være i stand til å betjene flyplassen. Nytt landingssystem ble installert i 1993, og rullebanen ble asfaltert i 1995, som gjorde at Widerøe kunne bruke de nye Dash 8-flyene. Staten og Avinor overtok eierskapet og driften av flyplassen fra 1. januar 1997. Det ble installert nye lys på rullebanen i 2008 og 2009, og GPS-baserte landingssystemet SCAT-I i 2012.
Videre drift
Det finnes ingen foreløpige utvidelsesplaner for flyplassen. Det foreligger en lufthavnplan fra 2001, som blant annet viser muligheter for å utvikle et større flyoppstillingsområde med plass til flere fly, samt en egen landingsplass for helikopter.
Flyplassen er en av de kortbanelufthavnene der rullebanen ikke kan forlenges utover dagens lengde. Dette fordi rullebanen går tvers over en halvøy, med hav på begge sider. Avinor har derfor satt i gang undersøkelser for å avklare hvilke flytyper som kan benyttes på disse lufthavnene med kort bane når det forventes at Dash-8 100 fases ut i perioden 2025–2030. Det finnes i dag ingen nye flytyper å kjøpe med mer enn 19 seter som kan operere på slike små rullebaner når Dash-8-flyene tas ut av drift.
Fasiliteter
Hasvik lufthavn har en enkel terminalbygning med kapasitet til 20 passasjerer i timen. Rullebanen er asfaltert, måler 1 039 x 30 meter og har baneretningen 11–29, der rullebane 11 har 859 meter tilgjengelig for avgang og rullebane 29 har 909 meter tilgjengelig for avgang. Det er parkeringsplass for ett fly. Rullebanen går tvers over halvøya utenfor Hasvik, med havna i den sørøstlige enden og Vattenvågen i den nordvestlige enden. Dette gjør det svært vanskelig å forlenge rullebanen. Flyplassen ligger to minutters kjøring fra Hasvik og 15 km fra kommunesenteret Breivikbotn, og har gratis parkering.
Trafikk
Widerøe har direkteflygninger fra Hasvik til Hammerfest og Tromsø med Dash 8-100 og Dash 8-200. Flyplassen betjenes med tre flygninger om dagen: et morgenfly til og fra Tromsø, et ettermiddagsfly som kommer fra Hammerfest og fortsetter til Tromsø og et kveldsfly som kommer fra Tromsø og fortsetter videre til Hammerfest, Honningsvåg, Mehamn, Vadsø og Kirkenes. I Tromsø er det korresponderende avganger til resten av landet. Ruten er en anbudsrute som er subsidiert av Samferdselsdepartementet, som også bestemmer avgangstidene. I 2016 reiste 14 584 passasjerer gjennom lufthavnen. 6057 av disse var passasjerer i transitt. Hasvik lufthavn betjener i hovedsak Hasvik kommune og brukes primært til reiser til og fra kommunen.
Statistikk
Travleste ruter, 2013
Alle tall er fra Statistisk sentralbyrå.
Frans G. Bengtsson
Frans Gunnar Bengtsson (født 4. oktober 1894, død 19. desember 1954) var svensk poet og forfatter.
Frans G. Bengtsson ble født i 1894 på godset Rössjöholm i Tossjö utenfor Ängelholm. Hans far, Sven Bengtsson, arbeidet som forvalter på godset. I 1920 tok Bengtsson eksamen i filosofi ved Lunds universitet og i 1923 gav han ut sin første diktsamling.
I 1939 giftet han seg med Gerda Fineman, en sekretær på det forlaget som ga ut bøkene hans.
Bengtsson begynte som poet, men gikk etter hvert mer over til å skrive essayer. Hans store historiske og litterære kunnskaper og utsøkte stilistiske innsikt bidro til å gjøre såvel hans essay som romaner meget leseverdige
Folkevandringstiden i Norge
Folkevandringstiden er i norsk forhistorie tradisjonelt datert til perioden mellom 400 og siste halvdel av 500-tallet e.Kr. , men tidspunktet for overgangen fra folkevandringstid til merovingertid er omdiskutert. Folkevandringstiden er en avgrenset periode innenfor jernalderen som regnes fra 500 f.Kr til 1100 e.Kr. Folkevandringstiden markerer slutten på det som betegnes som eldre jernalder.
Frans G. Bengtsson
Blant hans fremste verk kan nevnes Karl XII:s levnad, og Röde Orm. Spesielt Røde Orm, som den heter i norsk utgave i 1947, leses den dag i dag. Den er senere kommet i nye opplag, både billigbok og bokklubb-bok og også som lydbok. Den er filmatisert i den amerikanske filmen Langskipene. I årene 1998-2003 utga Charlie Christensen, kjent fra serien om Arne And, romanen som tegneserie i fire album, siden samlet i en bok med et nytt forord skrevet av historikeren Peter Englund.
Folkevandringstiden i Norge
Inndeling av perioden
Folkevandringstiden avløser romertiden eller romersk jernalder som arkeologisk og historisk regnes fram til de store migrasjonsbølgene og omveltningene i Europa rundt 400. Arkeologisk har perioden vært inndelt litt forskjellig. På 1970-tallet ble overgangen til merovingertid (vendeltid i Sverige) satt til ca 575. Senere er perioden inndelt i to, D1 fra 400 til 475, og D2 fra 475 til 575. Den siste perioden er igjen senere blitt foreslått inndelt i to, D2a (475-525) og D2b (525-575). Overgangen mellom perioden D1 og D2 defineres av endringer i den germanske dyreornamentikken. Denne ornamentikken var utbredt over hele det germanske området og regnes som velegnet for synkronisering av funn. Rundt 475 er det registrert en overgang fra Nydamstilen til Salins stil I.
Fra siste halvdel av 500-tallet endres ornamentikken fra Salins stil I til Salins stil II og dette markerer overgangen til merovingertiden (eller vendeltiden som perioden kalles i Sverige).
Folkevandringene
Epoken har fått navn etter de store migrasjonene på det europeiske kontinentet, og spesielt hunernes og goternes vandringer fra 300-tallet og utover. Norge opplevde ikke noen slike folkevandringer i denne tiden, og endringer i det norske samfunnet var mer knyttet til sekundære virkninger av endringene som skjedde ute i Europa, spesielt den økte dominansen og kulturutviklingen for de germanske folkeslagene etter romerrikets (vestromerrikets) fall. Perioden er da også for Nordens del, spesielt i dansk arkeologi, også betegnet som yngre germansk jernalder. Nordmenn drev allerede før folkevandringstiden en forholdsvis utstrakt handel med det europeiske kontinentet, spesielt i jydske og nordtyske områdene.
Overgangen fra romertiden til folkevandringstiden er preget av kontinuitet innen både gravskikk, byggeskikk (hustyper) og håndverksproduksjon.
Jernalderens endringer
Bronsealderens slutt rundt 500 f.Kr. medførte dårligere tilgang til dette viktige metallet som måtte importeres fra Europa. Metoden for utvinning av jern var nå kjent i Norge, men jernet fikk ikke stor utbredelse som materiale for redskaper og våpen. Med mindre handel sørover ble det også mindre impulser for å utvikle jernproduksjonen. Ikke før den romerske innflytelsen i 1. og 2. århundre e.Kr. ble det fart i den tekniske utviklingen i Norge. I 3. og 4. århundre lages det jernvåpen – sverd, skjold med jernbuler, støtspyd og kastespyd. Og det lages redskaper som økser, kniver og sakser. I og med at dette er ting som produseres lokalt, av lokal myrmalm og i lokale smier, legger dette grunnlaget for en ny samfunnsordning i landet hvor bronsealderens høvdingdømmer erstattes av gårdsbruk og hvor selveiende bønder utgjør ryggraden i samfunnet. Historikeren Andreas Holmsen hevder at gårdsbrukene var befolket med storfamilier av et større omfang enn det vi nå er vant til.
Utviklingen mot merovingertiden
I det 5. og 6. århundre påvises det en sterk økning av varer fra friserne ved Rhinmunningen – metall- og glassvarer, tøyer, vin og hvetemel i bytte mot skinn, pelsverk og muligens ull, og i runeinnskrifter fra denne perioden er det brukt mange vestgermanske navn som tydeligvis kom på moten. Utenlandshandelen førte igjen til at en mer mektig høvdingklasse oppsto, noe som spesielt viser seg i gravskikkene. Store deler av de våpen og prydgjenstander fra folkevandringstiden som er funnet, har nettopp blitt gravd ut fra de mektige gravhaugene som kunne ha en diameter på opptil 50 m.
I Norge regnes merovingertiden som arkeologisk periode fra ca 570-575. I Europa, hvor skriftlige kilder finnes, regnes perioden ut fra merovingerdynastiets maktovertakelse i Frankerriket rundt 410.
Sula kapell
En lokal, sjøllært mann, Martin Pettersen, hadde tegna kapellet og hadde tilsyn med bygginga. Det er et kombinert kapell og forsamlingshus.
4. etappe i Tour de France 2008
Fjerde etappe av Tour de France 2008 var en 29,5 km lang tempoetappe som ble kjørt tirsdag 8. juli ved Cholet. Favoritten Fabian Cancellara syklet langsommere enn lagkameraten Jens Voigt og ledende Denis Mensjov de to første mellomtidene, men avsluttet sterkt og ledet med 88 hundredeler før Stefan Schumacher kom inn 33 sekunder foran Cancellara og dermed tok sin første etappeseier i Tour de France. Med dette kan Schumacher også iføre seg gul trøye. Etappens største overraskelse var Kim Kirchen, som lå som nummer to gjennom hele løpet og dermed økte ledelsen til Thor Hushovd i kampen om den grønne trøya og rykket opp til andreplass totalt.
Sula kapell
I vestenden er et tilbygg i to etasjer, med forsamlingssal i andre etasje. Selve kapellet har 200 sitteplasser.
4. etappe i Tour de France 2008
Eksterne lenker
2008 Tour de France, Stage 1 to Stage 11
Klaus Henning Oelmann
Klaus Henning Oelmann (født 14. februar 1955 i Goslar/Harz; død 24. juni 2011 i Tromsø) var en tysk pedagog og musikkforsker som hovedsakelig virket i Norge.
Liv og virke
Oelmann ble mag.art. i 1973 på en avhandling om strykekvartettene til Felix Mendelssohn-Bartholdy, Edvard Grieg og Claude Debussy. Han flyttet til Norge i 1985.
Fram til 1991 var Oelmann ansatt ved Griegsamlingen i Bergen Offentlige Bibliotek. I 1992 tok han doktorgraden i musikkvitenskap ved Gesamthochschule Kassel (Tyskland) med en avhandling om Edvard Griegs symfoniske og kammermusikalske verk. Fra 1991 til 1995 var han ansatt ved Bergen Musikkonservatorium. I 1995 ble han førsteamanuensis ved Høgskolen i Tromsø og var fra 1998 til sin død lektor ved Kongsbakken videregående skole i Tromsø.
Oelmann har skrevet en rekke bøker og artikler om musikk og veiledningspedagogikk. Han var også medutgiver av bind 20 i Edvard Griegs Samlede Verker.
ʿAlī Nāṣir Muḥammad
ʿAlī Nāṣir Muḥammad al-Ḥasanī (arabisk: علي ناصر محمد الحسني; født 1939) er en jemenittisk politiker som to ganger var Sør-Jemens statsoverhode og som i en lengre periode var folkerepublikkens statsminister. Han tjente som formann for presidentrådet fr 26. juni til 27. desember 1978. Senere, i 1980, abdiserte den sørjemenittiske statslederen Abd al-Fattah Isma'il og gikk i eksil, og ble etterfulgt av Muḥammad al-Ḥasanī, som tok et mindre intervensjonistisk standpunkt ovenfor både Nord-Jemen og Oman. Etter at Isma'il hadde vendt tilbake, begynte det 13. januar 1986 kamper i Aden mellom Muḥammads støttespillere og tilhengere av Isma'il. Kampene fortsatte i mer enn én måned, og resulterte i flere tusen døde og sårede. Muḥammads termin hadde vart fra 21. april 1980 til 24. januar 1986. Omtrent 60.000 mennesker, inkludert Muḥammad al-Ḥasanī, flyktet til Nord-Jemen. Muḥammad ble etterfulgt som statsleder av Haydar Abu Bakr al-ʿAttas.
Muḥammad var et medlem av den nasjonale frigjøringsfront (oppløst 1978) og av det jemenittiske sosialistpartiet (grunnlagt 1978). Under den jemenittiske borgerkrigen i 1994 presset han sine tilhengere til å kjempe side ved side med styrkene til Sana-regjeringen mot den nylig gjenopprettede Den demokratiske republikken Jemen, siden han søkte hevn etter at han ble avsatt. Det sørjemenittiske opprøret i 1994 ble slått ned etter at styrkene i Aden og al-Mukalla hadde overgitt seg.
Den tidligere statslederen ble en opposisjonsleder under opprøret i Jemen i 2011 da han ble utnevnt til et av 17 medlemmer av et overgangsråd opprettet av anti-regjeringsfraksjoner for å styre Jemen i en tenkt overgangsperiode fra ʿAlī Abdullāh Ṣāliḥs autoritære regime til et flerpartidemokrati. Rådet har møtt motstand fra Forent møte-partiene, den viktigste opposisjonskoalisjonen, som også støtter en overgang til demokrati fra Ṣāliḥs regime.
PSP
PSP kan vise til:
Dunam
En dunam eller dönüm, dunum, donum er en måleenhet for areal. Den ble brukt i Det osmanske riket og er fremdeles i bruk, i varierende standardiserte versjoner, i mange av landene som tidligere var en del av Det osmanske riket. Målenheten var opprinnelig definert som «førti vanlige skritt i lengden og førti vanlige skritt i bredden», men varierte vesentlig fra sted til sted.
Navnet dönüm, fra osmansk ضنمق / dönmek (å snu), er antakelig et oversettelseslån av det bysantinske stremma, som hadde samme størrelse.
Hans Petersons stipendiefond
Hans Petersons stipendiefond deler årlig ut Hans Petersonstipendiet til lovende, nyetablerte barnebokforfattere. Fondet er opprettet av den svenske barnebokforfatteren Hans Peterson og har en kapital på 1 million svenske kroner. Det deles ut 1–3 årlige stipend a 75,000 kroner.
Pizza Grandiosa
Pizza Grandiosa, ofte bare kalt Grandiosa eller «Grandis», er en dypfryst pizza lansert 11. februar 1980 av ferdigmatprodusenten Nora Industrier. I dag (2020) produseres den av Stabburet på Stranda i Møre og Romsdal. Kjøttet på Grandiosaen blir laget på Stabburets anlegg i Fredrikstad. Osten blir levert av Tine Meierier.
I perioden 1980 til 2011 ble det solgt ca. 370 millioner Grandiosa-pizzaer. Pizza Grandiosa har en frossenpizzamarkedsandel i Norge på rundt 50 prosent som er rundt 28 millioner Grandiosa-pizzaer årlig.
I Sverige selges Grandiosa av Procordia Food. Pizza Grandiosa tilhører hva ernæringsfysiologer kaller ultraprosessert mat.
Historie og markedsføringstiltak
Pizza Grandiosa ble lansert i 1980. I 1993 begynte salget å ta av. I 1994 passerte produksjonen 100 000 pizzaer per dag.
I 2005 var Grandiosa Norges mest solgte frossenpizza.
11. oktober 2006 ble det arrangert norgesmesterskap i Grandiosa-spising under UKA i Ås. Konkurransen gikk ut på å spise en hel Pizza Grandiosa raskest mulig. Det ble gjennomført delfinaler i Bergen, Tromsø, Trondheim, Sogndal, Stavanger, Oslo og Ås, før finalen ble holdt under UKA på Ås. Hovedpremien var en fryser ferdig lastet med Grandiosa, og vinnerne ble Claus Liland i herreklassen med tiden 1:37.4 og Silje Kristine Kristiansen i dameklassen på tiden 2:58.7. 15. oktober 2008 ble det på ny arrangert norgesmesterskap i Grandiosa-spising under UKA i Ås.
I 2006 ble Grandiosa Lørdagspizza lansert sammen med sangen «Respekt for Grandiosa». Sangen lå øverst på VG-lista i åtte uker og ble lastet ned som ringetone til mobil over 700 000 ganger. Den har også blitt lastet ned én million ganger over internett, 200 000 lastet den ned fra utenlandske ip-adresser. Året etter kom sangen «Full pakke».
4. september 2008 ble utviklingen av Pizza Grandiosa belønnet med Dagligvareprisen. Prisen ble tildelt Leif Frode Onarheim, Ivar Moss og Arnold Harang. Onarheim var konsernsjef i Nora Industrier, mens Moss var fabrikksjef på konsernets fabrikk på Stranda. Harang utviklet markedsføringen og distribusjonen av Grandiosa.
The Black Dahlia
The Black Dahlia er en amerikansk drama og mysteriefilm fra 2006 regissert av Brian De Palma. Filmen er basert på romanen The Black Dahlia av James Ellroy.
Pizza Grandiosa
Historie og markedsføringstiltak
Blant de som har markedsført Grandiosa er Jenny Skavlan og Tix.
The Black Dahlia
Bakgrunn
Filmen ble spilt inn i Los Angeles i California, og i Pernik i Bulgaria.
Pizza Grandiosa
Varianter av Grandiosa
Grandiosa selges i Finland og Sverige, hvor Orkla har markedsførings- og distribusjonsapparat i frossenpizzasegmentet. I Finland selges disse variantene av den originale Grandiosa-pizzaen: Grandiosa Original, Grandiosa Original 2 pk., Grandiosa Hawaii, Grandiosa Kjøttdeig og Løk og Grandiosa Pepperoni.
The Black Dahlia
Handling
Filmen følger to detektiver på 1940-tallet i Los Angeles, mens de etterforsker drapet på Elizabeth Short, kjent som Black Dahlia. Som en sidehandling i filmen blir de to detektivene, Bucky Bliechert og Lee Blanchard fanget i et kjærlighetstriangel som involverer Kay Lake. Lee og Bliechert blir betatt av morderen, og litt etter litt konsumeres livene deres mens de forsøker å avdekke et intrikat hendelsesforløp som når ned i dypet av den urbane undergrunnen, forpestet med pornografi, femme fatales, korrupte politimenn og kriminelle.
Pizza Grandiosa
Varianter av Grandiosa
I Sverige selges flere varianter av den originale Grandiosa-pizzaen.
Grunnkretser i Holtålen kommune
Grunnkretser i Holtålen kommune er delområder og grunnkretser som seksjonerer Holtålen kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Gunnar Greve
Gunnar Greve (født 9. mars 1982) er en norsk artistmanager, produsent, låtskriver og tidligere artist. Greve er i Norge mest kjent som representant for en rekke norske og svenske artister, produsenter og låtskrivere. Han er i dag manager i det norske musikkselskapet MER (som han var med å grunnlegge i 2012), og representerer blant andre artisten Alan Walker og Vinni.
Karriere
Greve startet sin karriere i den norske musikkbransjen i midten av 1990-årene. I 1996 etablerte Greve og Petter «Piddi» Zweidorff gruppen Lynx Connection som senere blir til gruppen ''Verbally Vicious. I'' 1999 etablerte de hiphop-gruppen Spetakkel sammen med Thomas «TomTom» Haugland, Trond «Trost» Johannessen og Even «DJ Leven» Eriksen Ytre-Arne. Spetakkel var en av gruppene som stod i front for bølgen av norskspråklig rap som bredte seg i Norge på tidlig 2000-tall. I 2002 debuterte de med EP-en Opp av bekkalokket. I 2003 ga de ut musikkalbumet Spetakkel som blir nominert til Alarmprisen 2003. I 2004 fulgte de opp med EP-en Hansedansen og i 2005 ga de ut sitt andre musikkalbum Spetakkel presenterer Slaglinjelaget før de gikk hver til sitt.
Greve begynte så sin karriere som soloartist, og i 2006 var han med på samlealbumet Dans til musikken som ble gitt ut for å hedre Lasse Myrvolds bidrag til norsk musikkhistorie med flere artister. I 2007 ga han ut sin solodebut, I Grevens Tid.
Siden 2007 har Greve representert en rekke norske artister, deriblant Kaveh, Tommy Tee, Lars Vaular, Paperboys og Vinni, i tillegg til svenske Timbuktu. I tillegg har Greve figurert som dommer i fem sesonger av talentprogrammet Idol.
I 2012 etablerte Greve MER, et musikkselskap som tilbyr tjenester innenfor management, booking, promo og labelfunksjoner.
Kløfta
Kløfta er et tettsted i Ullensaker kommune i Akershus. Tettstedet har innbyggere per 1. januar, og ligger omtrent ni kilometer sør for kommunesenteret Jessheim.
Gunnar Greve
Karriere
I dag arbeider Greve aktivt som en A&R, manager og låtskriver for artister, produsenter og låtskrivere som blant annet Alan Walker, Vinni og Mood Melodies.
Kløfta
Trondheimsveien er hovedveien gjennom sentrum. Der er handelen konsentrert i kjøpesenteret Romerikssenteret. På Kløfta ligger også Ullersmo fengsel. Utbyggingen av flyplassen på Gardermoen like nord for Kløfta har også ført til økt aktivitet og utbygging på Kløfta.
Brejo da Madre de Deus
Brejo da Madre de Deus er en kommune i delstaten Pernambuco i nordøstregionen av Brasil.
Kløfta
Navnet
Kløfta var historisk et trafikknutepunkt, da veien fra Oslo til Kongsvinger (Riksvei 2) og til Trondheim (E6) skilte lag her. Det het seg at veien «kløyvet» seg her, derav navnet Kløften (senere Kløfta). Det er flere andre steder på Østlandet som heter Kløfta av samme grunn (Oslo, Nesodden, Solør).
Gunnar Greve
Priser og nominasjoner
Noen utgivelser som Greve har bidratt på som har vunnet eller blitt nominert til pris:
For sitt bidrag som låtskriver for Alan Walker, var han en av flere som var med å vinne Musikkforleggerprisen 2019 i kategorien årets verk, populærmusikk for låten «Ignite» utgitt av Alan Walker, K-391, Julie Bergan og Seungri. Han har også vært mednominert i samme klasse i 2019 for «Darkside» med Alan Walker, Tomine Harket, AU/RA, i 2020 for «On my way» med Alan Walker, Sabrina Carpenter og Farruko, i 2021 for «Heading Home» med Alan Walker og Ruben og i 2022 for «Sorry» med Alan Walker og Isák.
Kløfta
Kollektivtransport
Kløfta stasjon ble åpnet i 1854 og ligger langs Hovedbanen, 36,48 kilometer fra Oslo og 168,5 meter over havet. Den eldste Kløfta (Kløften) stasjon er Norges første stasjonsbygning, fordi Kløfta ligger midtveis på Hovedbanen og stasjonen opprinnelig ble bygd som anleggskontor under byggingen av banen. Denne gamle stasjonsbygningen ble flyttet til Jernbanemuseet på Hamar da den andre stasjonen ble bygget.
Veinett
E6 ligger øst for tettstedet, og avstanden til Oslo er 38 km langs denne veien.
Den polsk-litauiske krig
Den polsk-litauiske krig
Kløfta
Idrett og friluftsliv
Idrettslaget Kløfta IL ble opprettet i 1922 og har per 2023 tilbud innen fotball, håndball, basket, bordtennis, e-sport, sykling og innebandy.
Den polsk-litauiske krig
Etter hvert som de tyske soldatene trakk seg tilbake fra østfronten, ble disse fulgte av sovjet-russiske styrker. De etablerte en rekke lydriker, blant andre en sovjet-sosialistisk stat i Litauen. Da disse styrkene krysset grensene til Litauen, førte dette til den litauisk-sovjetiske krig i perioden desember 1918 til august 1919. Litauens regjering evakuerte til Kaunas, og Vilnius ble inntatt 5. januar 1919. De litauiske styrkene var fortsatt ganske uorganiserte fram til tidlig på året, og de sovjet-russiske styrkene tok ⅔ av Litauen. Men ved utbruddet av den polsk-sovjetiske krig i april 1919 førte dette også til et polsk angrep mot litauisk territorium i den polsk-litauiske krig, da Polen hadde territorielle krav, særlig i Vilnius-området og rundt Suwałki og Augustów.
I midten av mai 1919 gikk imidlertid Litauen til en offensiv mot de sovjet-russiske styrkene i det nordøstlige Litauen og i august var alle de sovjet-russiske styrkene drevet ut av landet. En fredsavtale som etterfulgte Riga-freden ble undertegnet 12. juli 1920, hvor den sovjet-russiske staten anerkjente et uavhengig Litauen.
Kløfta
Idrett og friluftsliv
Hiltonskogen er et populært sted å gå tur. På vinteren er det også kjørt opp skiløyper i skogen og på jordene.
På Kløfta finner man også golfbanen Miklagard Golf som har en 18-hulls internasjonal mesterskapsbane tegnet av Robert Trent Jones jr. Golfbanen rangeres høyest i Norge – blant de 20 beste i Europa. Om sommeren er det turveier og om vinteren skiløyper på golfbanen.
Ullensaker gym og turn har også operert på Kløfta siden 1968.
Kirker
Ullensaker kirke, også kalt «Romeriksdomen», ligger to km øst for Kløfta sentrum, på andre siden av E6. Den er antagelig det sjette gudshuset som ligger omtrent på samme sted (1: Hedensk hov. 2: Stavkirke (stolpekirke) på 1000-tallet(?). 3: Steinkirke fra 1100-tallet, tatt av leirskred på 1300-tallet. 4: Ny stavkirke, råtnet ned og revet på 1700-tallet. 5: Forrige (tre-)kirke, brant ned etter lynnedslag i 1952. 6: Nåværende murkirke, innviet i 1958.)
Sion Kløfta eller Kløfta pinsemenighet, er en frikirkelig menighet tilsluttet den norske pinsebevegelsen. Sion Kløfta ble stiftet i 1931.
Rikets sal for Jessheim og Lillestrøm menighet av Jehovas vitner er beliggende på Kløfta.
Thomaskirken i Leipzig
Thomaskirken i Leipzig (Thomaskirche) er velkjent som kirken der Johann Sebastian Bach var kantor fra 1723 til han døde i 1750. Sammen med Nikolaikirken er den hovedkirke i Leipzig. Ved luftangrepet 4. desember 1943 ble kirken sterkt skadet, men hurtig restaurert etter krigens slutt. I 1950 ble graven til Johann Sebastian Bach overflyttet fra Johanneskirken. Foran kirken står også et monument av Bach.
Kløfta
Grunnkretser
De følgende Grunnkretser i Ullensaker Kommune er en liste over nabolagene på Kløfta.
Jack Berntsen
Joakim Jan Aril «Jack» Berntsen (født 14. oktober 1940 i Kjøpsvik, død 5. oktober 2010 ) var en norsk filolog og visesanger, kjent for en rekke utgivelser og visebøker.
Bakgrunn
Han vokste opp i Tverråsen i Skilvassbakk på Hamarøy, var tidlig aktiv i danseband-miljøet, ble utdannet cand.mag. i filologi ved Universitetet i Oslo (1963–1968), og senere adjunkt ved Svolvær videregående skole. Berntsen etablerte «Viseklubben Lovisa» i Svolvær (1968), og musikkfestivalen Troilltampen (1973).
Nasjonal berømmelse fikk han gjennom debutplaten Kor e hammaren Edvard? (singel, 1974) med tekst av Jahn-Arill Skogholts opprinnelige Bygdevise. Derpå fulgte Med hammar og høtt (1976), Det e håp i hænganes snøre (1978), Ongan i Lofoten (1981), I ly av Lofotveggen (1984), Lille Bolla Bølla og andre boller (1986), Badestrandsballade (single, 1986), Bussjåfør (single, 1986), Nordover (1990), The best of J.B.; med røde rose (1996) og Det gode liv (1999).
Berntsen ga ut visebøkene Det e lys lenger frem (Nordnorsk Forfatterlag, 1976), Sol bakom skyan (Oktober forlag, 1979/87), Ongan i Lofoten (Oktober forlag, 1981), Lille Bolla Bølla (1986) og Sanga i søkk og kav (Samlaget, 1995). Han medvirket også til teatermanuset Jacks eventyrverden for Hålogaland Teater (2003), er representert i flere antologier som Circum Polaris (1997) og Band tel ei bygd (2004). Han har laget barneprogram for NRK TV (Da TV'n gikk i stykker 1985; Under Lofotveggen 1995), samt utferdiget låta «Vi sei NEI NEI NEI« i anledning EU-valget (1994).
I 2007 ble Jack Berntsen tildelt statens stipend for eldre fortjente kunstnere som en påskjønnelse for mangeårig og verdifull innsats.
Norgesmesterskapet i boksing
Norgesmesterskapet i boksing ble første gang arrangert 19. desember 1909 av Kristiania Bokseklub i Turnhallen i Kristiania. Deretter ble det arrangert NM i 1912, og fra 1914 ble det arrangert hvert år i regi av Norges Atletforbund, som ble stiftet i 1913. Norges Atletforbund ble delt i to forbund (bryting og boksing) i 1920, så fra 1920 har NM blitt arrangert i regi av Norges Bokseforbund.
Fra starten av ble det bokset i seks ulike vektklasser: Bantamvekt, fjærvekt, lettvekt, mellomvekt A, mellomvekt B og tungvekt. Vektklassene fluevekt og lett tungvekt ble innført i 1920, samtidig som mellomvekt A byttet navn til weltervekt. Vektklassene lett weltervekt og lett mellomvekt ble innført i 1952, slik at det fra da av var 10 ulike vektklasser.
Kvinner var med i NM for første gang i 1996, og fra 2005 har NM for kvinner og menn blitt arrangert sammen. Kongepokaler har blitt utdelt til NMs beste bokser siden 1914 (menn) og 2004 (kvinner).
Liste over nasjonalflagg
Liste over nasjonalflagg er et galleri med illustrasjoner av alle verdens selvstendige staters nasjonalflagg.
Éder Citadin Martins
Éder Citadin Martins, også kjent som Éder, (født 15. november 1986) er en brasilianskfødt italiensk fotballspiller som spiller den kinesiske klubben Jiangsu FC.
Landslaget
31. mars 2015 fikk han sin første landskamp for mot England
Han ble tatt ut i s EM-tropp til EM i Frankrike 2016.
Max-Planck-Institut für demografische Forschung
Max-Planck-Institut für demografische Forschung holder til i Rostock, Tyskland. Det ble grunnlagt i 1996, og flyttet inn i nybygg i Rostock i 2002. Det er ett av 80 institutt ved Max Planck-instituttet (Max Planck Gesellschaft). Fra 1999 var det ledet av norske Jan Hoem (1939–2017).
Salomé
Salomé (født Maria Rosa Marco 21. juni 1943 i Barcelona) er en spansk sanger og programleder. Hun kom på delt førsteplass i Eurovision Song Contest 1969 sammen med Nederland, Storbritannia og Frankrike med sangen «Vivo cantando». Vinnersangen ble gitt ut på sju forskjellige språk: spansk, katalansk, baskisk, fransk, tysk, italiensk, engelsk og serbokroatisk.
Hun begynte sin karriere ved Barcelona Radio og fortsatte karriere som musiker og programleder på tv. Fram til 1963 spilte hun inn og ga ut mer enn 40 sanger – utgitt på plateselskapene Iberofón og Zafiro. I 1962 deltok hun også på Middelhavsfestivalen.
Senere har hun gitt ut en rekke sanger som har blitt utgitt av blant annet Iberfón og Belter. Hun har gitt ut mange velkjente sanger på spansk og katalansk, blant annet «Quinientas millas», «L'arbre», «Bésame much», «Com el vent», «L'emigrant», «Puedo morir mañana», «Isla del amor» og «O Esperaré».
Dona nobis pacem
Dona nobis pacem (fra latin, gi oss fred) er et uttrykk hentet fra et vers i den katolske hymnen «Agnus Dei».
Uttrykket fremkommer også, isolert sett, i en rekke andre musikalske og skrevne verker:
Valg i Danmark
Valg til det danske parlamentet Folketinget (nasjonalforsamlingen) skjer ikke på faste datoer, men når Statsministeren skriver ut nyvalg. Danmark har et flertallsparti-system. Valgene i Danmark fører ofte til to sterke partier som dominerer hver sin fløy. Folketinget har 179 representater og samles på Christiansborg slott på Slotsholmen i København. 135 av de folkevalgte blir valgt av direkte representasjon i ti valgkretser, mens 40 er valgt som utjevningsmandater. For å få en plass som utjevningsmandat må det aktuelle partiet ha minst 2 % av de totale stemmene. Unntaket er Grønland og Færøyene som begge har to mandater representert i Folketinget.
Folketingsvalget 2022
Folketingsvalget 2022 fant sted den 1. november 2022, bortsett fra på Færøyene der valget skjedde 31. oktober.
Carroll County (Maryland)
Carroll County er et fylke i den amerikanske delstaten Maryland. Det ligger nord i staten og det grenser mot Baltimore County i øst, Howard County i sør og mot Frederick County i vest. Det har også grense mot delstaten Pennsylvania i nord.
Carroll Countys totale areal er 1,172 km² hvorav 8 km² er vann. hadde innbyggere per. administrasjonssenteret ligger i byen Westminster.
Fylket ble grunnlagt i 1737 av land som ble utskilt fra Baltimore county og har fått sitt navn etter Charles Carroll (1737–1832), en av de som signerte USAs uavhengighetserklæring.
Espen Lind
Espen Lind (født 13. mai 1971) er en norsk artist, låtskriver og produsent fra Tromsø. Han flyttet til Oslo i 1990-årene, har bodd i New York og bor i dag utenfor Oslo med kone og barn. Han har gitt ut fem soloalbum og vunnet fem Spellemannpriser, blant annet ble han kåret til Årets spellemann under Spellemannprisen 2008. Han har produsert og skrevet musikk for en rekke internasjonale artister, bl.a. Taylor Swift, Beyonce, Jennifer Hudson, Selena Gomez, Train og Emeli Sande, og han har hatt fem låter inne på topp 20 på Billboards singelliste, deriblant «Hey, Soul Sister» og «Drive By» for Train samt «Irreplaceable» for Beyoncé.
Solokarrière
Han debuterte med artistnavnet Sway med musikkalbumet Mmm … Prepare to Be Swayed i 1995. Linds gjennombrudd kom i 1997 med singelen «When Susannah Cries» fra albumet Red. Låten gikk inn på topp 10 i elleve land og var mest spilt på norsk radio i 1997. Lind mottok tre priser under Spellemannprisen 1997: Årets popsolist, Årets låt og Årets artist. Han fikk dessuten Gammleng-prisen i klassen pop i 1998.
I 2000 kom albumet  This Is Pop Music som fikk relativt bra kritikker, men som var en kommersiell skuffelse sammenlignet med forgjengeren. Den internasjonale versjonen av albumet inneholdt også duetten «Where The Lost Ones Go» med Sissel Kyrkjebø. Låten var også inkludert på Kyrkjebøs soloalbum All Good Things.
I 2005 ga Espen Lind ut albumet April etter fire år som produsent. Den første singelen fra plata, «Unloved», gikk rett inn på VG-listas førsteplass, og ble liggende på lista i 13 uker.
Låtskriver og produsent
Espen Lind startet produksjonsselskapet Espionage sammen med sin mangeårige samarbeidspartner, Amund Bjørklund. Sammen har de hatt flere hits både i Norge og internasjonalt, blant annet med låten «Hey, Soul Sister» og det amerikanske bandet Train. Låten var den mest solgte på iTunes i USA i 2010, er den mest nedlastede låten i Columbias historie. Den har passert 8 millioner solgte på verdensbasis og ble tildelt prisen ASCAP Song of the Year i 2011. I tillegg vant den en Grammy-pris i kategorien beste pop-opptreden med vokal av en duo eller gruppe.
I samarbeid med Tor Erik Hermansen og Mikkel S. Eriksen fra Stargate har Espen Lind skrevet Beyoncés «Irreplaceable», som var nummer 1 både i USA og Europa. Låten lå på førsteplass på Billboard Hot 100 i ti uker og var den største låten i USA i 2007 – i tillegg til å være Beyoncés største solohit noensinne. Han har også skrevet og produsert låter for Tinie Tempah, Lionel Richie, Leona Lewis, Jennifer Hudson, SafetySuit, Ne-Yo og Take That-medlem Mark Owen, samt en rekke norske artister, blant andre Sissel Kyrkjebø.
I 2012 produserte Lind Vamps album Liten Fuggel. Albumet ble det mest solgte i Norge i 2012. Lind produserte også Kurt Nilsens album Inni en god periode i 2013, samt Ingebjørg Bratlands Månesinn i 2015.
Sideprosjekter
I mars 2006 la Lind ut på det som skulle være en kort turné med Kurt Nilsen, Alejandro Fuentes og Askil Holm. Enorm etterspørsel gjorde at turnéen ble forlenget ut 2006, og konsertplata Hallelujah Live ble det raskest-selgende albumet i norsk historie med over 100,000 solgte eksemplarer på litt over en uke. Albumet solgte til sammen over 250 000 eksemplarer. Sammen vant de klassen Årets hit for gruppens versjon av Leonard Cohens «Hallelujah» under Spellemannprisen 2006.
I 2011 skrev Lind bestillingsverket «Linds – reviderte» til Olavsfestdagene i Trondheim. Verket består av salmetekster fra Norsk Salmehåndbok, hvor Lind har komponert ny musikk og melodi, og ble framført av folkemusikeren Ingebjørg Bratland. . I 2018/2019 ble den samme konserten gjenoppført under turnéen Til alle tider, og i 2019 ble det gitt ut et album med samme navn som inneholdt studioinnspillinger av konserten.
Brejão
Brejão er en kommune i delstaten Pernambuco i nordøstregionen av Brasil.
Tsjuvasjer
Tsjuvasjene (tsjuvasjisk: чӑваш) er en folkegruppe i Russland. De snakker tsjuvasjisk, og har republikken Tsjuvasjia som kjerneområde.
Ved folketellingen i 2002 ble det registrert 1 637 000 tsjuvasjer i Russland. Omtrent 889 000 av disse bodde i selve den tsjuvasjiske republikken, resten for det meste i Tatarstan, Basjkortostan og Samara oblast. Det bur også en del tsjuvasjer i Kasakhstan.
Tsjuvasjene snakker tsjuvasjisk (men de som bor i byer, kan også russisk). 1 325 000 personer oppga at de mestret tsjuvasjisk i 2002.
Algorta (Uruguay)
Historie
Algorta ble grunnlagt i 1885.
Befolkning
Algorta har 779 innbyggere (Beregning 2011)
Kilde:
Økonomi
Jordbruk og skogbruk er viktig i byen.
Blodpropp
En blodpropp, også kalt trombe, er resultatet av en koagulasjonsprosess i et blodkar. Tromben kan enten blokkere blodkaret der den er dannet eller vandrer med blodstrømmen, embolisere.
Dersom blodproppen føres med blodstrømmen, og den møter en blodåre som blir for trang, vil den stoppe opp i denne åren. Blodproppen forhindrer da blodets flyt i det sirkulatoriske system. Resultatet av dette kan være et infarkt i det vevet som den nye tilstoppede åren, forsyner med blod. Ordet infarkt assosieres gjerne med hjertet (hjerteinfarkt), men man kan få infarkt i mange organer og vev i kroppen, ikke bare i hjertet.
De trombene som dannes i de større samleårene (venene) i legger og lår, kaller vi dype venetromboser. Disse vil medføre et stengsel for blodstrømmen opp til øvre kroppshalvdel og hjertet, og dermed gi et lokalt symptom (som regel betydelig hevelse i det affiserte benet). Hvis en slik trombe løsner (eller deler av den), vil proppen (embolien) kunne ende opp i en av lungene og forårsake en lungeemboli. Konsekvensen av dette vil være et lungeinfarkt.
Tvangslisens
Eksempler på tvangslisenser finner vi i åndsverkloven § 13a, om at det kan fremstilles eksemplar for bruk til offentlig eksamen i skole. Man skal kunne fremstille en eksamensoppgave, uten hinder av opphavsretten, og uten å måtte avsløre innholdet av denne for noen utenfor skolen.
Andre eksempler finner vi i åndsverkloven § 17a og § 18
Arbeit macht frei
«Arbeit macht frei» er en tysk parole som betyr arbeid gjør fri (arbeid skal befri deg eller arbeide befrir). Parolen er blitt kjent internasjonalt fordi den ble plassert ved inngangene til flere av de nazityske konsentrasjonsleirer som ble opprettet før eller under andre verdenskrig.
Opprinnelse
Formuleringen «Arbeit macht frei» ble benyttet for eksempel av Heinrich Beta i 1845 i skriftet Geld und Geist:
Man finner den også i 1849 i litteraturtidsskriftet «Neues Repertorium für die theologische Literatur und kirchliche Statistik», i en anmeldelse av den tyske oversettelse av skriftet L’Europe en 1848 av Jean-Joseph Gaume, der det argumenteres:
Bruken av parolen fortsatte i det tyske storsamfunnet også etter at nazistpartiet tok makten i 1933.
Særlig bruk i konsentrasjonsleirene
Parolen «Arbeit macht frei» ble plassert ved inngangene til flere av konsentrasjonsleirene som en slags mystisk deklarasjon av at selvoppoffring i form av endeløst arbeide i seg selv innebærer en slags indre åndelig frigjøring.
Selv om det var vanlig praksis i Tyskland å sette opp inskripsjoner av dette slag ved entréer til institusjonelle og andre større eiendommer, ble bruken av akkurat denne parolen ved konsentrasjonsleirene særskilt beordret av SS-Obergruppenführer Theodor Eicke, den første kommandanten ved konsentrasjonsleiren i Dachau og senere inspektør for samtlige konsentrasjonsleirer i Tyskland.
Parolen kan fortsatt ses på flere steder, blant annet over inngangen til Auschwitz I. Der ble det laget på ordre av nazistene av fagarbeidere blant fangene i juni 1940.
I boken Auschwitz: a New History, av historikeren Laurence Rees ved BBC, påstås det at parolen her ble plassert på ordre av kommandanten Rudolf Höß, som trodde at hardt arbeid under hans eget fangenskap under Weimarrepublikken hjalp ham gjennom denne opplevelsen. I Auschwitz synes bokstaven "B" i "ARBEIT" å være snudd opp-ned. Visse typesnitt fra 1920-tallet eksperimenterte imidlertid med denne type av bokstaven B.
Ved konsentrasjonsleiren Buchenwald ble det i stedet brukt parolen «Jedem das Seine» («Til hver sitt eget») - en henspilling til det latinske  suum cuique.
Inngangsporten til konsentrasjonsleiren i Dachau, ble stjålet i 2014. Den ble gjenfunnet i Bergen i 2016.
Grunnkretser i Hareid kommune
Grunnkretser i Hareid kommune er delområder og grunnkretser som seksjonerer Hareid kommune, Møre og Romsdal, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Pedagogisk fiksjonsvesen
Pedagogiske fiksjonsvesener er et folkloristisk begrep for fiktive skikkelser som blir brukt i pedagogisk henseende. I eldre tid og i andre kulturer har det vært vanlig å skremme barn for at de skal oppføre seg slik man vil. Er du ikke snill nå, så kommer Busemannen og tar deg! har vært en kjent trussel. Brunntore er et vesen som ble brukt for å skremme barn fra å leke ved brønnen eller ved vannet.
I tillegg til de rene skremmefiksjonene regner den svenske folkloristen Carl Wilhelm von Sydow også storken som kommer med barn, blant pedagogiske fiksjoner. Pedagogiske fiksjonsvesener er ikke folketrovesener for voksne, selv om det var meningen at barn skulle tro på dem, og de opptrer heller ikke i sagn eller memorat. Et eksempel på det er julenissen som aldri har vært et folketrovesen for voksne, selv om fjøsnissen har vært det.
I Norge er bruken av vesener som er ment å skremme barn fra uønsket adferd antatt å være avtagende, mens vesener som, ved belønning motiverer barn til ønsket adferd, som julenissen, fremdeles er en integrert del av barneoppdragelsen i mange hjem.
Begrepet ble lansert av den svenske folkloristen Albert Eskeröd i hans avhandling Årets äring : etnologiska studier i skørdens och julens tro och sed. Stockholm, 1947. I motsetning til eldre folkeminneforskere, slo han fast at pedagogiske fiksjonsvesener ikke kunne brukes som kilder til eldre folketro.
Et eksempel på skjønnlitterær behandling av emnet er Unni-Lise Jonsmoens billedbok Sivil-Sara, om det farlige vesenet i elva Sivilla.
DAF Norge
DAF Norge AS er et norskeid selskap som representerer DAF Trucks og SsangYong i Norge. Hovedsetet er i Råde, hvor selskapet har verksted, delelager og kontorer.
Selskapet ble stiftet i 1981. I 1998-99 var omsetningen ca. 200 mill. kr.
Selskapet har vært importør av SsangYong siden 1994. Den første modellen som ble lansert i Norge var Rexton under OL på Lillehammer. Rodius ble lansert i april 2005, Kyron i august 2006 og Actyon Sports i mars 2007.
Snikende tiger, skjult drage
Snikende tiger, skjult drage (tradisjonell kinesisk 臥虎藏龍, pīnyīn: Wòhǔ Cánglóng) er en kinesisk fantasyfilm fra 2000 i regi av Ang Lee.
Filmen er basert på en roman av Wang Dulu. Denne filmen gjorde wuxia-sjangeren kjent i Vesten og fikk et enormt gjennomslag. Den ble tildelt Oscar for beste fremmedspråklige film.
Handlingen følger krigeren Li Mu-bai. Han har et magisk sverd som blir stjålet, og sammen med sin kvinnelige venn Yu Shu-lien forsøker han å finne den mystiske Jadereven og hennes medhjelper, den unge Jen.
Handlingsreferat
I Qing-dynastiet i Kina på 1700-tallet er Li Mu Bai en beryktet Wudang-sverdmann, og Yu Shu Lien leder et privat sikkerhetsselskap. Yu Shu Lien og Li Mu Bai har lenge hatt romantiske følelser for hverandre. Men fordi Shu Lien hadde vært forlovet med Mu Bais nære venn, Meng Sizhao før hans død, føler Shu Lien og Mu Bai seg bundet av lojalitet til Meng Sizhao. Derfor har de aldri handlet på disse følelsene deres for hverandre.